# 苏轼的《望江南》《满庭芳》《点绛唇》系列诗词有几首？

来源：网络 作者：轻吟低唱 更新时间：2025-06-03

*苏轼的《望江南》《满庭芳》《点绛唇》系列诗词有几首?这是很多读者都特别想知道的问题，下面小编就为大家详细盘点一下，感兴趣的朋友就一起看看吧。　　一、苏轼《望江南》介绍　　《望江南·春已老》　　春已老，春服几时成。曲水浪低蕉叶稳，舞雩风软...*

　　苏轼的《望江南》《满庭芳》《点绛唇》系列诗词有几首?这是很多读者都特别想知道的问题，下面小编就为大家详细盘点一下，感兴趣的朋友就一起看看吧。

　　一、苏轼《望江南》介绍

　　《望江南·春已老》

　　春已老，春服几时成。曲水浪低蕉叶稳，舞雩风软纻罗轻。酣咏乐升平。

　　微雨过，何处不催耕。百舌无言桃李尽，柘林深处鹁鸪鸣。春色属芜菁。

　　《望江南·超然台作》

　　春未老，风细柳斜斜。试上超然台上看，半壕春水一城花。烟雨暗千家。

　　寒食后，酒醒却咨嗟。休对故人思故国，且将新火试新茶。诗酒趁年华。

　　二、苏轼《满庭芳》介绍

　　《满庭芳·三十三年》

　　三十三年，今谁存者，算只君与长江。凛然苍桧，霜干苦难双。闻道司州古县，云溪上、竹坞松窗。江南岸，不因送子，宁肯过吾邦。

　　摐摐。疏雨过，风林舞破，烟盖云幢。愿持此邀君，一饮空缸。居士先生老矣，真梦里、相对残釭。歌舞断，行人未起，船鼓已逄逄。

　　《满庭芳·归去来兮》

　　归去来兮，吾归何处，万里家在岷峨。百年强半，来日苦无多。坐见黄州再闰，儿童尽、楚语吴歌。山中友，鸡豚社酒，相劝老东坡。

　　云何。当此去，人生底事，来往如梭。待闲看，秋风洛水清波。好在堂前细柳，应念我、莫翦柔柯。仍传语，江南父老，时与晒渔蓑。

　　《满庭芳·香叆雕盘》

　　香叆雕盘，寒生冰箸，画堂别是风光。主人情重，开宴出红妆。腻玉圆搓素颈，藕丝嫩、新织仙裳。双歌罢，虚檐转月，余韵尚悠扬。

　　人间。何处有，司空见惯，应谓寻常。坐中有狂客，恼乱愁肠。报道金钗坠也，十指露、春笋纤长。亲曾见，全胜宋玉，想像赋高唐。

　　《满庭芳·蜗角虚名》

　　蜗角虚名，蝇头微利，算来著甚干忙。事皆前定，谁弱又谁强。且趁闲身未老，尽放我、些子疏狂。百年里，浑教是醉，三万六千场。

　　思量。能几许，忧愁风雨，一半相妨，又何须，抵死说短论长。幸对清风皓月，苔茵展、云幕高张。江南好，千钟美酒，一曲满庭芳。

　　三、苏轼《点绛唇》介绍

　　《点绛唇·闲倚胡床》

　　闲倚胡床，庾公楼外峰千朵。与谁同坐。明月清风我。

　　别乘一来，有唱应须和。还知么。自从添个。风月平分破。

　　《点绛唇·红杏飘香》

　　红杏飘香，柳含烟翠拖轻缕。水边朱户。尽卷黄昏雨。

　　烛影摇风，一枕伤春绪。归不去。凤楼何处。芳草迷归路。

　　《点绛唇·我辈情锺》

　　我辈情锺，古来谁似龙山宴。而今楚甸。戏马馀飞观。

　　顾谓佳人，不觉秋强半。筝声远。鬓云吹乱。愁入参差雁。

　　《点绛唇·不用悲秋》

　　不用悲秋，今年身健还高宴。江村海甸。总作空花观。

　　尚想横汾，兰菊纷相半。楼船远。白云飞乱。空有年年雁。

　　《点绛唇·月转乌啼》

　　月转乌啼，画堂宫徵生离恨。美人愁闷。不管罗衣褪。

　　清泪斑斑，挥断柔肠寸。嗔人问。背灯偷揾。拭尽残妆粉。

　　免责声明：以上内容源自网络，版权归原作者所有，如有侵犯您的原创版权请告知，我们将尽快删除相关内容。

本文档由028GTXX.CN范文网提供，海量范文请访问 https://www.028gtxx.cn